Mys. — Pergamon — ca.166-215 AD — IvP II, p. 239, 324 comm.; IGR 4.360; Merk.-Staub. 06/02/01
Region: Asia Minor — Mysia [Kaïkos], Pergamon

[------------------]λα[-] [--------------- κ]λαυδιος [-------------] και κλαυδιος [-------- επιμελ]ηθεντες και εμβα[---------- τ]ον υπογεγραμμενον [----- βουλ]αιον χρησμον [το]ν χρησμον εδοξεν τηι βουληι και τωι δημωι της μητροπολεως της ασιας και δις νεωκορου πρωτης περγαμηνων πολεως εν στηλαις αναγραψαντας επι τε της αγορας και των ιερων αναστησαι. τηλεφιδαις οι ζηνι πλεον κρονιδηι βασιληι εξ αλλων τιεσκομενοι τευθραντιδα γαιαν ναιουσιν και ζηνος ερισμαραγοιο γενεθληι ημεν αθηναιηι πολεμηδοκωι ατρυτωνηι ηδε διωνυσωι λαθικηδει φυσιζωιωι ηδε και ειητηρι νοσων παιηονι λυγρων οισι παρ ουρανου υιες εθηησαντο καβειροι πρωτοι περγαμιης υπερ ακ[ρι]ος α[σ]τε[ρ]ο[πη]τη[ν] τικτομενον δια μητρωιην οτε [γα]στ[ερα] λυσ[εν] φαιην κε ατρεκεως αψευδεσιν αλκαρ εν ομ[φαις] ως μη δηρον υπ αργαλεηι τρυοιτο γε νουσωι αιακιδης λαος το δ εμωι κεχαρισμενον εσται υιει τω κελομαι σε θεαριδος ηγετα οδοιο τετραχα μεν διακρειναι εφ ηγητηρας απαντας οσσοι υπο ζαθεην τυρσιν χλαμυδηφοροι εισιν και πισυρας στιχαδεσσιν εφ ηγεμονη[ας] οπασσαι των η μεν κρονιδην υμνωι μια δ ειραφιωτ[ην] η δ ετερη κουρην δορυθαρσεα τρειτογενειαν η δ ασκληπιον αλλη εμον φιλον υιεα [μελ]ψηι. επτα γεραιροντων εις ηματα μηρα επι βωμων παλλαδι μεν μοσχου διετηρονος αζυγος αγνου δαιοντες τριενου δε βοος διι και διι βακχωι ωσαυτως και παιδι κορωνιδος ηθαλεοιο τουρου μηρια ρεζοντες προτιτυσκετε δαιτα ηιθεοι χλαμυδεσσι αμφεμμενοι οπποσοι ε[στε] μη σφετερων νοσφιν πατερων λοιβη δ εφ εκαστη σπενδοντες [λοιμο]ιο παρ αθανατων ακος εσθλον αιτεετε ως τηλουρον ες εχθοδαπων χθονα φωτων εκτοπιος προνεοιτ[ο --------------].